Rembrant, **Parabola o bogatoj budali**, 1627.
**Priča o bogatoj budali** (ili *priča o bezumnom bogatašu*) je poznata Isusova priča koja govori o bezumnosti prijanjanja uz materijalno bogatstvo.

Priča se nalazi u kanonskom jevanđelju po Luki (12:13-21) i u nekanonskom jevanđelju po Tomi (izreka 63). Kod Luke odmah u nastavku sledi pouka „*ne brinite se za život*."

Ovu priču su prikazivali mnogi umetnici, između ostalih Rembrant, Džejms Tiso, Jan Luyken i David Teniers the Younger.

Priča
-----

### Po Luki

U jevanđelju po Luki zabeležena je Isusova priča zajedno sa zgodom koja joj prethodi::

> Tada mu reče neki iz naroda: „Učitelju, kaži mom bratu da podeli sa mnom nasledstvo".
> 
> 
> Na to mu on reče: „Čoveče, ko je mene postavio za sudiju ili delitelja nad vama?" Njima pak reče: „Pazite i čuvajte se svakog lakomstva, jer u izobilju ničiji život ne počiva na njegovom imanju."
> 
> 
> 
> I kaza im i priču: „Njiva jednog bogatog čoveka je dobro ponela. I razmišljao je u sebi ovako: 'Šta da uradim, jer nemam gde da saberem svoju letinu?' Tada reče: 'Ovo ću učiniti: porušiću svoje žitnice pa ću sagraditi veće, i onde ću sabrati sve svoje žito i sva svoja dobra. I reći ću svojoj duši: dušo, imaš mnoga imanja smeštena za mnogo godina; počivaj, jedi, pij, uživaj'. Ali Bog mu reče: 'bezumniče, ove noći tražiće tvoju dušu od tebe; čije će biti ono što si pripremio?' Tako prolazi ko sebi stiče blago, a nije bogat pred Bogom."
> 
> – Evanđelje po Luki, 12:13-21 (prevod Emilijana Čarnića)

### Po Tomi

Jevanđelje po Tomi prenosi samo Isusovu priču:

> Bio jednom bogataš koji je imao veliki posjed. Rekao je: "Upotrijebiću svoje bogatstvo da sijem, žanjem, sadim, i punim svoja skladišta plodovima, tako da mi ništa ne nedostaje." Tako je mislio u svojemu srcu - i te je noći umro. Ko ima uši neka čuje.
> 
> – Evanđelje po Tomi (izreka 63)

Tumačenja
---------

Bogati seljak u ovoj pripoveci je predstavljen negativno, kao primer pohlepe. Izgradnjom većeg ambara je izbegao korišćenje obradive zemlju za skladištenje, na taj način uvećavajući prinos i omogućujući sebi da čeka rast cene pre prodaje. Sveti Avgustin objašnjava da je seljak „nameravao da ispuni svoju dušu prekomernim i nepotrebnim trbuhougađanjem i bio je ohol ne obazirući se na sve one prazne trbuhe sirotih. On nije shvatao da su trbusi siromaha mnogo sigurnije skladište nego njegovi ambari." Arland Hultgren smatra da priča o bogatoj budali „*pruža primer kakav neko ne treba biti. Osoba čiji je identitet vezan svojinom, položajem i uspesima — i gonjen njihovim sticanjem — može lako završiti nesvesna poziva Boga i potrebe bližnjeg*".

Bezumnost bogataša posebno leži u činjenici da bogatstvo ne može jamčiti budućnost - sudnji dan je došao brže nego što je očekivao.

Izvori
------

1. 1 2  Joel B. Green, The Gospel of Luke, Eerdmans, 1997, ISBN 0-8028-2315-7, pp. 487-491.
2. ↑  Arthur A. Just, Luke, InterVarsity Press, 2003, ISBN 0-8308-1488-4, p. 208.
3. ↑  Arland J. Hultgren, The Parables of Jesus: A Commentary, Eerdmans, 2002, ISBN 0-8028-6077-X, pp. 104-109.
4. ↑  John Clifford Purdy, *Parables at Work*, Westminster John Knox Press, 1986, ISBN 0-664-24640-0, pp. 41-43.

Vidi još
--------

***Priča o bogatoj budali*** na Wikimedijinoj ostavi

* Isusovo učenje

| * p
* r
* u
Isusove priče |
| --- |
| 

|  |  |
| --- | --- |
| Kanonskaevanđelja | Bacanje mreže • Biser • Bludni sin • Bogataš i ubogi Lazar • Bogata budala • Deset devojaka • Dobri Samarićanin • Drvo i plodovi • Dva dužnika • Dva sina • Farisej i carinik • Gospodar i sluga • Izgubljena ovca • Izgubljeni novčić • Jak čovek • Jalova smokva • Kukolj • Kvasac • Mladi bogataš • Mudri i ludi zidar • Nemilosrdni sluga • Nepravedni sudija • Nepravedni upravnik • Prijatelj u ponoć • Proračun troškova • Radnici u vinogradu • Rast semena • Sejač • Skriveno blago • Stražar • Svetiljka pod sudom • Talanti • Trun i brvno • Udovičin novčić • Velika gozba • Zli vinogradari • Zrno gorušice |

 |  |
| 

|  |  |
| --- | --- |
| Apokrifi | Mješanje boja • Palmino drvo • Prazan vrč • Ubica moćnika • Žitni klas |

 |